A 2019-es fedett pályás atlétikai Európa-bajnokságon 60 méter gáton új országos csúcsot futva jutott a döntőbe, de bokasérülése miatt ott nem állt rajthoz. A 2019-es atlétikai világbajnokságon bejutott előfutamából az elődöntőkbe, ott saját versenyében 5., összesítésben 13. lett, amivel nem jutott be a döntőbe. 2020 augusztusában 100 m síkfutásban és gáton is magyar bajnok lett, majd néhány nap múlva 12,83-mal egyéni csúcsot ért Turkuban.